350वें प्रकाशोत्सव को समर्पित 24वां गुरमति समागम 26 को
दशमपातशाहधन-धन श्री गुरु गोबिंद सिंह जी के 350 वें प्रकाश उत्सव को समर्पित 24 वां सालाना गुरमति समागम श्री गुरु ग्रंथ साहिब जी की छत्र-छाया में आयोजित किया जा रहा है। समागम की शुरूआत 26 मार्च रविवार सायं 6 बजे से सुबह 5 बजे तक कैंट स्थित गांधी मैदान में की जाएगी। समागम की तैयारियों काे लेकर गुरुवार एक विशेष बैठक गु. श्री गुरु सिंह सभा रेजिमेंट बाजार में आयोजित की गई। इस अवसर पर गुरुद्वारा प्रधान ब्रह्मजीत सिंह खालसा ने बताया कि समागम में उच्चकोटि के विद्वान, कथा वाचक कीर्तनी जत्थे गुरबाणी से संगतों को निहाल करेंगे। इस अवसर पर शुभ असीस संत बाबा अजीत सिंह हंसाली वाले, भाई चमनजीत सिंह लाल दिल्ली, भाई गुरइकबाल सिंह श्री अमृतसर साहिब, भाई अमनदीप सिंह श्री अमृतसर साहिब, भाई सरबजीत सिंह कथा वाचक लुधियाना, भाई बलप्रीत सिंह लुधियाना, भाई सतनाम सिंह खालसा कथा वाचक पंजोखरा साहिब, भाई गुरप्रीत सिंह ढाडी जत्था लांडरां भाई गुरदीप सिंह हजूरी रागी कथा कीर्तन से गुरु जी के इतिहास का वर्णन करेंगे। अमृत संचार का आयोजन 2 अप्रैल रविवार सुबह 10 बजे रेजिमेंट बाजार गुरुद्वारा साहिब में किया जाएगा। इस अवसर पर केवी सिंह, भूपिंद्र सिंह, जगदीश सिंह, जसमीत सिंह, अरमीत सिंह, जसमिंद्र सिंह,बिक्रमजीत सिंह, गुरप्रीत सिंह, बलजिंद्र सिंह, सुखदेव सिंह, अमनदीप सिंह सहित अन्य सेवादार मौजूद रहे।
समागम को लेकर बैठक करते गुरुद्वारा के पदाधिकारी।
hin_Deva hin_Deva hin_Deva